Όπως είδαμε,
το να γίνεις πετυχημένος αρχιμαφιόζος θέλει πειθαρχία,
επιχειρηματικό πνεύμα
και προθυμία να κάνεις τα πάντα για να προστατέψεις την εξουσία σου.
Αν τα εφαρμόσεις αυτά, θα ανταμειφτείς πολύ καλά.
Ωστόσο, η συχνά αναπόφευκτη πτώση απ' την εγκληματική δόξα είναι απότομη.
Πολλοί καταλήγουν νεκροί ή στη φυλακή.
Έτσι πάει.
ΑΛ ΚΑΠΟΝΕ ΠΕΘΑΝΕ ΣΤΗ ΦΥΛΑΚΗ
Σ. ΡΙΙΝΑ ΠΕΘΑΝΕ ΣΤΗ ΦΥΛΑΚΗ
Δεν πάνε στη Φλόριντα οι συνταξιούχοι αρχιμαφιόζοι.
Μπορείς να σχεδιάσεις πιο άνετο μέλλον,
με το να φροντίζεις κάθε λεπτομέρεια
και με το να είσαι προνοητικός.
Κανείς δεν τα εφάρμοσε όλα αυτά πιο επιδέξια απ' τον εξπέρ στη χειραγώγηση
που έγινε ο πιο ισχυρός και τρομακτικός αρχιμαφιόζος της Βοστόνης,
τον Τζέιμς Γουάιτι Μπάλτζερ.
Γινόταν συμπαθητικός
όταν ήθελε κάτι από σένα.
Και μετά, σαν φίδι, γυρνούσε και σε δάγκωνε.
Όλα αφορούν τον ίδιο.
Την επιβίωση, την εξουσία, τον έλεγχό του.
Αν νιώσει ότι κινδυνεύει κάτι απ' αυτά, είναι όλα θεμιτά.
Προβλέποντας κι εξαλείφοντας κάθε απειλή,
ο Γουάιτι κυριάρχησε στον υπόκοσμο της Βοστόνης για δύο δεκαετίες.
Κι όταν άρχισε να στριμώχνεται,
έκανε το απόλυτο κόλπο εξαφάνισης.
Τα τελευταία 16 χρόνια, ο διαβόητος αρχιμαφιόζος ήταν άφαντος.
Ο Γουάιτι θα σου δείξει πώς να αντέξεις μέχρι τέλους
χωρίς να σε πιάσουν ποτέ απροετοίμαστο.
ΠΟΥ ΕΙΝΑΙ Ο "ΓΟΥΑΪΤΙ";
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
ΓΟΥΑΪΤΙ ΜΠΑΛΤΖΕΡ ΠΑΙΞΕ ΣΤΡΑΤΗΓΙΚΑ
Όσο ο Μπάλτζερ ήταν επικεφαλής της Winter Hill Gang,
λέγεται ότι έδωσε εντολή για τουλάχιστον 19 δολοφονίες
και συγκέντρωσε 30 εκατομμύρια από παρανομίες.
Ο Μπάλτζερ είναι μακράν ο πιο διαβόητος
και ο πιο επιτυχημένος εγκληματίας απ' τη Βοστόνη.
Εκείνος το έβλεπε σαν παρτίδα σκάκι.
Έφτιαξε μια επιτυχημένη εγκληματική οργάνωση,
εξαπατώντας τους πάντες στην πορεία.
Για να καταλάβεις πώς χάραξε την πορεία του στην κακοφημία
κι έφτασε στη λίστα των πιο καταζητούμενων της Αμερικής,
πρέπει να μάθεις κάποια πράγματα για τον πανούργο δολοφόνο.
Ο ΓΟΥΑΪΤΙ ΚΙ Ο ΑΔΕΡΦΟΣ ΤΟΥ ΑΝΕΛΙΧΘΗΚΑΝ ΣΕ ΔΙΑΦΟΡΕΤΙΚΕΣ ΙΕΡΑΡΧΙΕΣ
1940 - ΒΟΣΤΟΝΗ
Ο Γουάιτι Μπάλτζερ μεγάλωσε φτωχικά στη νότια Βοστόνη.
ΕΡΓΑΤΙΚΕΣ ΚΑΤΟΙΚΙΕΣ
Ήταν ο μεγαλύτερος απ' τους τρεις γιους. Υπήρχαν και τρεις κόρες.
Δεν του άρεσε το σχολείο, η εκκλησία.
Του άρεσε να 'ναι απείθαρχος και να προκαλεί μπελάδες.
Ο Μπίλι Μπάλτζερ ήταν ένας μικρότερος αδερφός του.
Ο Μπίλι διέπρεψε στο σχολείο
κι είχε μια επιτυχημένη καριέρα στην πολιτική.
Η Βουλή φοβόταν τον Μπιλ Μπάλτζερ.
Αν τον εκνεύριζες, θα πλήρωνες το τίμημα.
Ο Γουάιτι είναι γκάγκστερ και δολοφόνος.
Εκείνος χρησιμοποιούσε άλλα μέσα.
Ο ΓΟΥΑΪΤΙ ΕΜΑΘΕ ΑΠΟ ΝΩΡΙΣ ΝΑ ΤΗ ΓΛΙΤΩΝΕΙ
Ο Μπάλτζερ ήταν τυχερός,
διέπραττε εγκλήματα και τη γλίτωνε από πολύ μικρή ηλικία.
Τον συνέλαβαν πολλές φορές, αλλά μόνο μία καταδικάστηκε.
Τη δεκαετία του '50, δύο άντρες με τους οποίους είχε κλέψει τράπεζες
τον κάρφωσαν.
Ένιωσε πολύ προδομένος,
αλλά κατάλαβε τη σημασία του να είναι κανείς πληροφοριοδότης.
ΗΞΕΡΕ ΟΤΙ Η ΔΗΜΟΣΙΟΤΗΤΑ ΔΕΝ ΗΤΑΝ ΦΙΛΗ ΤΟΥ
Αφού ανέβηκε στην ιεραρχία,
έφτασε ως την κορυφή του πιο τρομερού ιρλανδικού αμερικανικού συνδικάτου,
τη Winter Hill Gang.
Απέκτησε μεγάλη εξουσία και πλούτο,
αλλά ήταν επιδεικτικός.
Συνέβαλε στην πολυετή επιτυχία του
ότι προτιμούσε τις σκιές.
Ήταν κάποιος που ο κόσμος είχε ακουστά, μα δεν είχε δει ποτέ.
Ούτε βετεράνοι ερευνητές δεν τον είχαν δει.
Όλα αυτά ήταν μέρος της στρατηγικής του
για να μένει στο απυρόβλητο.
Πώς εξασφαλίζεις ότι θα παραμείνεις στο παιχνίδι καιρό;
Ακολούθησε το εγχειρίδιο και μάθε τον τρόπο.
ΤΑΚΤΙΚΗ ΚΡΑΤΑ ΣΦΙΧΤΑ ΤΑ ΛΟΥΡΙΑ
Για να αντέξεις ως αρχιμαφιόζος,
πρέπει να διατηρήσεις τον απόλυτο έλεγχο της επιχείρησης
και να μην ανέχεσαι τους αδύναμους κρίκους.
Αν δεν κρατάς σφιχτά τα λουριά
αυτών που δουλεύουν για σένα στους δρόμους,
όλα είναι πιθανά.
Προσοχή!
Και στον εντοπισμό πιθανών προβλημάτων
ο Γουάιτι Μπάλτζερ ήταν εξπέρ.
Είχε μια ισχυρή οργάνωση,
αλλά εμπιστευόταν πολύ λίγους.
Δεν λογοδοτούσαν σε κανέναν.
Δεν ήταν σαν μαφιόζικη οργάνωση
με αρχηγούς, επικεφαλής και τέτοια.
Είχε πολύ λίγα άτομα στον στενό κύκλο του.
Ήθελε ένα ισχυρό κέντρο εξουσίας.
Για το μεγαλύτερο μέρος της ηγεσίας του, αυτό το κέντρο είχε δύο συμμάχους.
Τον Στιβ Φλέμι και τον Τζόνι Μαρτοράνο.
Ο Φλέμι κι ο Μαρτοράνο μεγάλωσαν στη Βοστόνη.
Είχαν σκοτώσει πολλάκις κι οι δύο.
Τους είχε εμπιστοσύνη.
Είχαν ό,τι χρειαζόταν, το σωστό βιογραφικό,
για να συνταχθούν με τον Γουάιτι.
Όσο για τους υπόλοιπους, για να αποφύγουν την οργή του,
έπρεπε να ακολουθήσουν συγκεκριμένους κανόνες.
Έπρεπε να μην επιδεικνύουν κραυγαλέα τον πλούτο τους.
Να μην τα βάζουν με την αστυνομία χωρίς ιδιαίτερο λόγο.
Να μη μιλάνε για τη δουλειά μπροστά σε άλλους.
Και, πάνω απ' όλα, να μη ρουφιανεύουν κανέναν.
Με την παραμικρή απόκλιση, ο Γουάιτι γινόταν έξαλλος.
Ο Τόμι Κινγκ είναι φορτοεκφορτωτής
και μπράβος της Winter Hill Gang.
Ο Τόμι ήταν σκληρός, γλυκός, ένας από εμάς,
αλλά είχε θέμα με το ποτό.
Ο Γουάιτι κι ο Τόμι δεν τα πήγαιναν καλά.
Να πάτε στον διάολο!
Κι ο Γουάιτι βλέπει ως απειλή την απρόβλεπτη συμπεριφορά του Τόμι.
Μια μέρα, ο Γουάιτι καλεί τον Τόμι να πάει μαζί για ενίσχυση
για να ξεκάνουν αντίπαλο γκάγκστερ.
Πάνε κι ο Στιβ Φλέμι κι ο Τζον Μαρτοράνο.
Καθώς φεύγουν, ο Τόμι δείχνει το νέο αλεξίσφαιρο γιλέκο του
κι αστειεύεται ότι αν δεν βρουν τον στόχο, μπορούν να το τεστάρουν.
Ο Γουάιτι έχει άλλο σχέδιο.
Τον δολοφόνησαν, αλλά ο Γουάιτι ξέρει ότι αυτόν θα υποπτευθούν
για την εξαφάνιση του Τόμι.
Διαδίδει την ιστορία ότι ο Τόμι δολοφόνησε κάποιον
κι έφυγε για να κρυφτεί.
Ο Γουάιτι κάνει προπαγάνδα.
Είναι καλός στο να πουλάει παραμύθια.
Είτε το πίστεψαν οι δικοί του είτε όχι,
τους κόβει, δεν κάνουν πολλές ερωτήσεις.
Ο Μπάλτζερ δεν είχε υπομονή με όσους θεωρούσε βάρος
και δεν δίσταζε να ζητήσει τη δολοφονία τους.
Έτσι είχε υπό έλεγχο τη συμμορία του.
Άσε τα ζοριλίκια.
Τον φοβόντουσαν.
Αν κρατάς σφιχτά τα λουριά,
το μακροπρόθεσμο σχέδιό σου θα 'ναι εντάξει.
Αλλά όταν το γιατρικό σου είναι οι φόνοι, τον νου σου στις παρενέργειες.
Πώς θα βεβαιωθείς ότι δεν θα σκοντάψεις στα πτώματα;
ΤΑΚΤΙΚΗ ΚΑΛΥΨΕ ΤΑ ΙΧΝΗ ΣΟΥ
Ας είμαστε ειλικρινείς.
Όλοι οι αρχιμαφιόζοι χρειάζεται να τακτοποιήσουν εκκρεμότητες.
Αλλά αν δεν θες να πεθάνεις στη φυλακή, κάθε λεπτομέρεια μετράει.
Ξεφορτώσου τις αποδείξεις κάθε εγκλήματός σου,
για να μην πας φυλακή. Τόσο απλό.
Συχνά, αυτό σημαίνει να κάνεις το κάτι παραπάνω.
Καις τα ρούχα, πετάς τα όπλα στη θάλασσα.
Ξεφορτώνεσαι τα πάντα.
Δεν πρέπει να μείνει αμάξι, δεν πρέπει να μείνει DNA.
Χωρίς πτώμα, δεν υπάρχει φόνος.
Να γιατί οι καλοί αρχιμαφιόζοι εκτιμούν την καλή συγκάλυψη.
Όταν ο Εσκομπάρ ήθελε να ξεφορτωθεί δυο προδότες που νόμιζε ότι τον έκλεβαν,
λέγεται ότι τους κάλεσε στην ιδιωτική φυλακή του
και τους έκαψε.
Όταν το πρώην αφεντικό των Γκαμπίνο,
ο Πολ Καστελάνο, ήθελε να εξαφανιστεί ένας αντίπαλος,
βασιζόταν στον εκτελεστή Ρόι Ντεμέο
και τη μέθοδο Gemini, όνομα που πήρε απ' το στέκι του.
Η μέθοδος περιελάμβανε πλήρη αφαίμαξη του πτώματος,
για λιγότερη ακαταστασία, πριν την κοπή του σε κομματάκια.
Ενώ ο Ριίνα ξεφορτωνόταν τα προβλήματα
με την τακτική lupara bianca,
που περιελάμβανε λιώσιμο θυμάτων σε οξύ,
τάισμα σε αγριογούρουνα ή πέταγμα σε χυτήριο ατσαλιού.
Μα κανείς τους δεν κάλυπτε τα ίχνη του
όσο επιμελώς το έκανε ο Μπάλτζερ.
Σε πολλούς μαφιόζικους φόνους,
τα πτώματα αφήνονταν σε πορτμπαγκάζ.
Ή, μερικές φορές, στον δρόμο.
Ο Μπάλτζερ κι η ομάδα του έμπαιναν στον κόπο να τα κρύβουν.
Κατέβαλαν προσπάθεια
για να βεβαιωθούν ότι κανείς δεν θα έβρισκε τα πτώματα.
Αν ανακαλυπτόταν πτώμα, θα είχε κομμένα δάχτυλα, βγαλμένα δόντια,
γιατί τα οδοντιατρικά αρχεία μπορούν να προδώσουν την ταυτότητα.
Αυτή ήταν η τεχνική, αν άντεχες να την εφαρμόσεις.
Αλλά για να έχεις επιτυχία,
πρέπει να βεβαιωθείς ότι οι αποδείξεις του τι έκανες θα 'ναι για πάντα κρυμμένες.
Αντίο, δρ Φαρμπ.
Ήσουν άθλιος οδοντίατρος, αλλά καλό παιδί.
Ο Γουάιτι έχει κάποια στέκια
όπου πάει για να κάνει τις δουλειές του.
Ένα απ' τα μέρη ήταν στη νότια Βοστόνη
σ' έναν κεντρικό δρόμο.
Ήταν ένα παλιό σπίτι με ένα χωμάτινο υπόγειο.
Όχι!
Σύντομα αποκτά το παρατσούκλι "Στοιχειωμένο".
Όταν τελειώνει την αιματηρή δουλειά,
ο Γουάιτι εκμεταλλεύεται το ημιτελές υπόγειο.
Αλλά μια μέρα υπάρχει πρόβλημα.
Το Στοιχειωμένο βγαίνει προς πώληση.
Ο Γουάιτι ανησυχεί για το μέλλον.
Πρέπει να μετακομίσει.
Επιλέγει την κατάλληλη βραδιά για το δαιμονικό του σχέδιο.
31 ΟΚΤΩΒΡΙΟΥ 1985
Και φέρνει και συνεργάτη για βοήθεια.
Φορτώνουν τα πτώματα σ' ένα στέισον βάγκον
και τα πάνε σε ένα οικόπεδο δίπλα σε σωματείο πυροσβεστών.
Ο πάντα οργανωμένος Γουάιτι είχε ήδη ετοιμάσει νέους τόπους ανάπαυσης.
Διασφάλισε ότι ούτε ο ίδιος ούτε οι νέοι ιδιοκτήτες του Στοιχειωμένου
δεν θα εκπλαγούν δυσάρεστα.
ΠΩΛΗΘΗΚΕ
Καλό Χαλοουίν!
Πανούργος σχεδιαστής στρατηγικής.
Ήταν πολύ έξυπνος και πολύ επικίνδυνος.
Γι' αυτό πολλοί φόνοι που έκανε έμειναν ανεξιχνίαστοι επί χρόνια.
Ένα πρόγραμμα απόρριψης πτωμάτων απωθεί τους ντετέκτιβ απ' τα ίχνη σου,
μα υπάρχει καλύτερος τρόπος αποφυγής κάθε πιθανού προβλήματος.
Αρκεί να έχεις τη σωστή επαφή.
ΤΑΚΤΙΚΗ ΜΑΘΕ ΤΙΣ ΑΠΟΡΡΗΤΕΣ ΠΛΗΡΟΦΟΡΙΕΣ
Μπορείς να χρησιμοποιήσεις δημιουργικά μέσα,
για να απαλλαγείς απ' την αστυνομία.
Αλλά για να έχει διάρκεια η εξουσία σου, χτίσε μια πιο βαθιά σχέση.
Αν θες να μακροημερεύσεις,
βρες κάποιον στην αστυνομία,
όσο πιο υψηλόβαθμο μπορείς, να σε προσέχει.
Πολύ σημαντικό.
Και χάρη σ' αυτό έγινε ο Μπάλτζερ ο αρχιμαφιόζος που ήταν.
Ο Μπάλτζερ είχε πολλές επαφές στην αστυνομία της Βοστόνης
και δωροδοκούσε αστυνομικούς,
ιδίως τα Χριστούγεννα.
Ο Γουάιτι ήθελε την απόλυτη εσωτερική πληροφόρηση,
κι ήξερε πώς να την αποκτήσει.
Μέσω ενός παλιού φίλου.
ΤΖΟΝ ΚΟΝΟΛΙ ΠΡΑΚΤΟΡΑΣ ΤΟΥ FBI
Ο Κόνολι μεγάλωσε στη νότια Βοστόνη κι είχε τον Γουάιτι ως είδωλο.
Ο Κόνολι ήταν πιο μικρός απ' τον Μπάλτζερ.
Ο Μπάλτζερ τον είχε προστατέψει από έναν καβγά χρόνια πριν,
κι ως εκ τούτου, ο Κόνολι ήταν πιστός στον Μπάλτζερ.
Κι ο Γουάιτι σκόπευε να εισπράξει το χρέος.
ΜΠΑΡ ΚΛΕΙΣΤΟ
Το 1974, ο Γουάιτι αρχίζει μυστικές συναντήσεις με τον Κόνολι
για να συζητήσουν την αναζωπύρωση της σχέσης τους.
Ο Κόνολι πιστεύει ότι η φιλία του με τον γκάγκστερ
θα άλλαζε την καριέρα του,
ενώ ο Γουάιτι είχε άλλους σκοπούς.
Ειδική μεταχείριση απ' το τοπικό FBI.
Ενημερώνει τον Κόνολι
για αντιπάλους του στον υπόκοσμο της Βοστόνης,
ώστε οι ομοσπονδιακοί να κάνουν τις δικές του βρομοδουλειές.
Ο Γουάιτι παίρνει τα εύσημα, γιατί τους βοήθησε να συλλάβουν
τον επικεφαλής της ιταλικής μαφίας στη Βοστόνη, Τζέρι Αντζούλο,
εξασφαλίζοντας πληροφορίες για τα κεντρικά του,
τις οποίες χρησιμοποίησαν για να βάλουν κοριούς.
Κι έτσι συνέλαβαν όλη τη φαμίλια Αντζούλο.
Με παραγκωνισμένη τη μαφία, ο Γουάιτι γίνεται ακόμα πιο ισχυρός.
Ο Κόνολι αφαιρεί το όνομα του Γουάιτι από επίσημες αναφορές του FBI
και τον ενημερώνει για έρευνες.
Είναι μια πανταχόθεν κερδοφόρα σχέση.
Κι όσο θολώνει η διαχωριστική γραμμή μεταξύ εγκληματία κι αστυνομικού,
ο Γουάιτι γίνεται σχεδόν ανέγγιχτος.
Κανείς στην ιστορία του αμερικανικού εγκλήματος
δεν έχει καταφέρει ό,τι κατάφερε ο Γουάιτι Μπάλτζερ
με τους διεφθαρμένους αστυνομικούς να του δίνουν πολύτιμες πληροφορίες.
Πολλοί αστυνομικοί προσπαθούσαν μανιωδώς να συλλάβουν για κάτι τον Μπάλτζερ.
Όλοι απορούσαν "Πώς γίνεται; Είναι σαν να ξέρει τι κάνουμε".
Ενίοτε, πράγματι ήξερε.
Μπορεί να παραμένεις ελεύθερος όταν μοιράζεσαι μυστικά με το FBI,
αλλά έτσι δεν θα κάνεις πολλούς φίλους στις τάξεις σου.
Δεν αρέσουν οι ρουφιάνοι.
Πώς δεν θα μαθευτεί το βρόμικο μυστικό σου;
ΤΑΚΤΙΚΗ ΠΡΟΣΤΑΤΕΨΕ ΤΟ ΟΝΟΜΑ ΣΟΥ
Ο Γουάιτι είχε τη φήμη του πολύ εντάξει ατόμου.
Κάποιου που δεν μιλά στις Αρχές.
Δεν καταδίδει κανέναν.
Δεν δίνει πληροφορίες, ανεξαρτήτως συνθηκών,
απειλών ή πιέσεων.
Αντιστέκεσαι, δεν λες τίποτα.
Μα η σχέση του Γουάιτι με την αστυνομία ήταν πιο περίπλοκη.
Έπρεπε να 'ναι σε ετοιμότητα.
Πάντα. Γιατί ζούσε μια διπλή ζωή.
Ο υπόκοσμος δεν γνώριζε ότι ήταν ρουφιάνος.
Πάντα έτσι ζούσε. Ήξερε τι θα γινόταν αν το μαθαίναμε.
Θες κι άλλες αποδείξεις; Δες τι απέγιναν άλλοι φλύαροι ντον.
Τον Τζακ Ζέλιγκ, αφεντικό της συμμορίας Eastman, τον σκότωσαν το 1912
ενώ ήταν σε τρόλεϊ στη 2η Λεωφόρο,
όταν οι δικοί του έμαθαν ότι τον δωροδοκούσε διεφθαρμένος αστυνομικός.
Στον Τζέιμς Ρέιγκεν έστησαν ενέδρα και τον πυροβόλησαν,
επειδή αποκάλυψε στο FBI τα κεφάλια της μαφίας του Σικάγο.
Ενώ ανάρρωνε στο νοσοκομείο, αναγνώρισε τον δράστη,
μα τον δολοφόνησαν με δηλητήριο με συνοπτικές διαδικασίες.
Ο Ντόμινικ Ναπολιτάνο δολοφονήθηκε,
επειδή άφησε τον πράκτορα του FBI Τζόσεφ Πιστόν,
γνωστό κι ως Ντόνι Μπράσκο, να μπει στη φαμίλια Μπονάνο.
Βρέθηκε με κομμένα χέρια,
κλασική μαφιόζικη ποινή για την αποκάλυψη μυστικών.
13 ΧΡΟΝΙΑ ΠΡΙΝ ΑΠ' ΤΗΝ ΕΞΑΦΑΝΙΣΗ ΤΟΥ ΓΟΥΑΪΤΙ
Στην προστασία της εικόνας του ως ενός εντάξει τύπου,
χρησίμευε η δολοφονική φήμη του.
Κανείς δεν υποπτευόταν ότι κάποιος τόσο επικίνδυνος
θα ήταν πληροφοριοδότης του FBI,
ότι ρουφιάνευε άλλους
για να ενισχύσει τη θέση του.
Υπήρχαν φήμες, τις οποίες χλεύαζαν οι πιο πολλοί,
γιατί ήταν γελοίες.
Για να παραμείνει έτσι, τίποτα και κανείς δεν ήταν στο απυρόβλητο.
Η Ντέμπρα Ντέβις είναι ερωμένη του Στιβ Φλέμι,
του δεξιού χεριού του Γουάιτι.
Ο Γουάιτι δεν της δίνει πολλή σημασία,
μέχρι που εκείνη μαθαίνει το μυστικό του,
ότι συνεργάζεται χρόνια με το FBI.
Ο Φλέμι, που έχει αποκτήσει δική του επαφή στο FBI,
λέει στον Γουάιτι ότι όλα είναι υπό έλεγχο.
Ο Γουάιτι δεν πείθεται.
Κι όταν η σχέση του Φλέμι και της Ντέμπρα παίρνει την κάτω βόλτα,
ο κίνδυνος αυξάνεται.
Ο Γουάιτι βάζει τον Φλέμι
να της πει ότι θέλει να της δείξει ένα σπίτι που θέλει να της αγοράσει.
Όταν ο Φλέμι πάει να την ξεναγήσει,
η κατάληξη δεν είναι το κλείσιμο της συμφωνίας.
Το καθάρισμα είναι γρήγορο
κι ενδελεχές.
Θάβουν την Ντέμπρα δίπλα στον Τόμι Κινγκ.
Κι έτσι απλά, το μυστικό του Γουάιτι παραμένει κρυφό.
Δεν συμπονούσε κανέναν, μόνο ο εαυτός του τον ένοιαζε.
Δεν νοιαζόταν για κανέναν.
Σκότωσαν γυναίκες.
Σκότωσαν αθώους.
Ήταν απίστευτα όσα ήταν ικανός να κάνει
στο όνομα της ασφάλειας και της ελευθερίας του.
Ακόμα και με κάθε προφύλαξη
και την κατάλληλη προστασία,
κανείς δεν μένει για πάντα στο απυρόβλητο.
Όταν αλλάξουν τα πράγματα, πρέπει να 'σαι έτοιμος.
Το εγχειρίδιο θα σου δείξει πώς.
ΤΑΚΤΙΚΗ ΕΧΕ ΠΑΝΤΑ ΕΦΕΔΡΙΚΟ ΣΧΕΔΙΟ
Όταν ένας αρχιμαφιόζος θέλει να αποφύγει τη δικαιοσύνη,
συχνά αναγκάζεται να το σκάσει.
Αλλά αυτό είναι δύσκολο αν δεν είσαι πειθαρχημένος.
Μα όπως είδαμε…
Θες λίγο χόρτο;
…η πειθαρχία ήταν ειδικότητα του Γουάιτι.
Όχι, ευχαριστώ.
Ο Γουάιτι είχε πάντα τον έλεγχο του περιβάλλοντός του.
Δεν τον έχω δει να πίνει.
Δεν συναναστρεφόταν ποτέ με κόσμο.
Αυτό είναι αδυναμία όταν παρανομείς.
Σκεφτόταν "Αν κατηγορηθώ τελικά; Ας είμαι προετοιμασμένος".
Ο Γουάιτι σχεδίαζε επί χρόνια την πτώση της αυλαίας.
Είχε σχεδιάσει τον δρόμο διαφυγής,
που θα τον εξαφάνιζε από προσώπου γης.
Η μέθοδος εξαφάνισης του Γουάιτι Μπάλτζερ
αποτελείται από λίγα βήματα που κάθε παράνομος μπορεί να ακολουθήσει.
Βήμα πρώτο. Ξεκίνα νωρίς την αποταμίευση.
Κρύψε μετρητά, κοσμήματα, πλαστά διαβατήρια
σε θυρίδες σε όλο τον κόσμο.
Βήμα δεύτερο. Φτιάξε ψεύτικα ονόματα.
Πλήρωσε για πλαστές ταυτότητες
και πιστωτικές σε διάφορα ονόματα,
και μετά άνοιξε λογαριασμούς με νέες ταυτότητες.
Βήμα τρίτο. Βρες την τέλεια κρυψώνα.
Διάλεξε ένα μέρος όπου θα ταιριάξεις εύκολα,
ένα μέρος με χρήμα και τουρισμό.
Έτσι, δύσκολα θα προσέξουν τις παραξενιές σου.
Μόλις βρεις τη νέα σου πατρίδα, περνάς στο επόμενο βήμα.
ΜΗ ΜΙΛΑΣ
Μην πεις σε κανέναν πότε θα φύγεις, πού θα πας ή πώς θα φύγεις.
Δεν φαντάζεσαι πόσοι ξεχνάνε αυτό το βήμα.
Τέλος, ήρθε η ώρα να αποδράσεις.
Όταν το κάνεις,
μην ξεχάσεις τον πιο σημαντικό κανόνα.
Να 'σαι έτοιμος για όλα.
Επί 20 χρόνια, ο φύλακας άγγελός του και το FBI
τον προστάτεψαν απ' τις διώξεις.
Αλλά στις αρχές της δεκαετίας του '90, η τύχη του Γουάιτι άρχισε να στερεύει.
Στις αρχές της δεκαετίας του '90, αρχίσαμε να ερευνάμε τον Μπάλτζερ.
Είχαμε αρκετά αποδεικτικά στοιχεία για να κατηγορηθεί για απάτες,
μαζί με πολλά άλλα άτομα.
Το FBI γνώριζε ότι θέλαμε να του απαγγελθούν κατηγορίες.
Ο βασικός του σύμμαχος, ο Στιβ Φλέμι, συλλαμβάνεται γρήγορα.
Τον Φλέμι συνέλαβαν ένας αστυνομικός κι ένας πράκτορας της Δίωξης.
Οι άλλοι πήγαν στη νότια Βοστόνη για να βρουν τον Γουάιτι,
αλλά μάταια, είχε φύγει προ πολλού.
Πώς λες ότι έγινε αυτό;
Τον ενημέρωσε ο Κόνολι
και κατάφερε να φύγει πριν βγει το κατηγορητήριο.
ΒΟΣΤΟΝΗ
Ήταν μεγάλη απογοήτευση να δουλεύεις σε υπόθεση
όπου ο βασικός στόχος γίνεται καπνός.
Το μήνυμα είναι…
ΝΤΟΝΑΛΝΤ Κ. ΣΤΕΡΝ
…ότι θα συνεχίσουμε μέχρι να τον βρούμε.
Κι ενώ το πού βρίσκεται παραμένει μυστήριο,
θύματα του Γουάιτι Μπάλτζερ εμφανίζονται σε όλη τη Βοστόνη.
Σκεφτόμουν ότι δεν θα τον βρουν.
Ξέρω πώς προετοιμάζεται.
Άλλο είναι να ξεφύγεις αναίμακτα.
Το να παραμείνεις ασφαλής μακροπρόθεσμα απαιτεί ευφυή εκτέλεση.
Παραδειγματίσου απ' τον εξπέρ.
ΤΑΚΤΙΚΗ ΞΕΚΙΝΑ ΤΗ ΖΩΗ ΣΟΥ ΑΠΟ ΤΗΝ ΑΡΧΗ
Όταν γίνεις διάσημος ως κορυφαίος αρχιμαφιόζος,
οι Αρχές δεν θα σε αφήσουν να εξαφανιστείς έτσι απλά.
Όταν είσαι αρχιμαφιόζος, είσαι κάποιος.
Πρέπει να νιώθεις άνετα
κάνοντας τη μετάβαση στο να μη σε αναγνωρίζουν.
Στο να είσαι κανένας.
Ο Μπάλτζερ, δεξιοτέχνης στις μεταμφιέσεις,
είναι έξι χρόνια άφαντος.
Δεν υπάρχουν ίχνη του,
αν και υπάρχει αμοιβή ενός εκατομμυρίου
για πληροφορίες που θα οδηγήσουν στη σύλληψη.
Ούτε αστυνομικοί της Βοστόνης δεν ήξεραν πώς ήταν.
Μάλλον έμοιαζε με τους πιο πολλούς στο Φένγουεϊ Παρκ.
Αλλά ακόμα κι αν δεν σε γνωρίζουν,
το να παραμείνεις κρυμμένος θα 'ναι δουλειά πλήρους απασχόλησης.
Ο Γουάιτι διέπρεψε και σ' αυτήν τη δεύτερη καριέρα του.
ΛΟΝΓΚ ΑΪΛΑΝΤ ΣΑΝΤΑ ΜΟΝΙΚΑ
Αφού διέσχισε τη χώρα,
ο Γουάιτι κι η σύντροφός του, η Κάθριν Γκρεγκ,
εγκαταστάθηκαν στη Σάντα Μόνικα,
με τα ονόματα Τσάρλι και Κάρολ Γκάσκο.
Ένας ακίνδυνος συνταξιούχος κι η σύζυγός του,
που μένουν σε πολυκατοικία κοντά στον Ειρηνικό Ωκεανό.
Ήταν το κλασικό ζευγάρι απ' την Ανατολική Ακτή
που πήγε να ζήσει σε θερμό κλίμα και δεν ενοχλούσε κανέναν.
Φιλικοί οι γείτονές τους,
αλλά οι Γκάσκο κρατάνε αποστάσεις,
ιδίως ο Τσάρλι.
Ωστόσο, υπήρχαν άτομα με τα οποία επιδίωκε σχέσεις.
Ο Μπάλτζερ έκανε παρέα με άστεγους
ή απελπισμένους ανθρώπους. Αγόραζε τις ταυτότητές τους.
Για εκείνον, ήταν χρυσός.
Τους έλεγε ότι ήταν παράτυπος Καναδός μετανάστης,
ήθελε ιατρική βοήθεια
και θα πλήρωνε πολλά λεφτά
για το δίπλωμά τους και τον αριθμό ασφάλειας.
Πολλοί συμφωνούσαν.
Για να μην το εντοπίσουν,
το ζευγάρι άλλαζε ταυτότητες στα ιατρικά ραντεβού.
Όταν περνάνε στην Τιχουάνα για τα φάρμακα του Γουάιτι,
οι Αρχές δεν δίνουν σημασία.
Όλοι βλέπουν τον Τσάρλι και την Κάρολ Γκάσκο
να απολαμβάνουν τα γηρατειά τους στην καλιφορνέζικη ακτή.
Η τέλεια κάλυψη για το τέλειο ζευγάρι.
ΓΚΑΣΚΟ
Επί 16 ηλιόλουστα χρόνια, ο Τσάρλι,
δηλαδή ο Γουάιτι, έκανε τη ζωή του,
ενώ οι Αρχές συνέχιζαν να προσπαθούν να τον βρουν.
Η καλύτερη απόδραση μαφιόζου.
Δεν είναι η καλύτερη;
Παρά τις προσπάθειες του Γουάιτι,
το όνειρο δεν κράτησε για πάντα.
Ξεκινάμε με μια σύλληψη-βόμβα…
Μετά από 16 χρόνια, το FBI συνέλαβε τον αρχιμαφιόζο…
Ο Μπάλτζερ συνελήφθη σε πολυκατοικία της Σάντα Μόνικα
μετά από 16 χρόνια διεθνούς ανθρωποκυνηγητού.
Ο Μπάλτζερ τελικά συνελήφθη
κατά κύριο λόγο εξαιτίας μιας γάτας.
Μια γυναίκα στην Ισλανδία έβλεπε τηλεόραση.
Τους χειμώνες, έμενε στη Σάντα Μόνικα.
Είχε αποκτήσει σχέσεις με μια άλλη γυναίκα χάρη σε μια γάτα.
Αγαπούσαν κι οι δύο τις γάτες. Αυτή ήταν η Κάθριν Γκρεγκ.
Ήταν φίλες.
Όταν μετά από χρόνια είδε στην τηλεόραση τον Μπάλτζερ και την Γκρεγκ,
το είπε αμέσως στο FBI.
Μέσα σε 24 ώρες, οι Αρχές συνέλαβαν τον Μπάλτζερ.
Κατασχέθηκαν περίπου 30 όπλα
και εκατοντάδες χιλιάδες δολάρια.
ΣΥΝΕΛΗΦΘΗ
Συλλάβαμε φυγά των δέκα πιο καταζητούμενων του FBI.
Διαβόητο στη Βοστόνη και παγκοσμίως.
ΣΥΝΕΛΗΦΘΗ!
Ο σχολαστικός του σχεδιασμός τον κράτησε εκτός φυλακής
ως τα 81 του χρόνια,
κι έτσι έγινε απ' τους πιο δυνατούς αρχιμαφιόζους.
Επέλεξε ένα επάγγελμα, τον υπόκοσμο, το έγκλημα,
με μικρή διάρκεια ζωής.
Αλλά επέζησε επί δεκαετίες.
Όσο εντυπωσιακό κι αν ήταν αυτό το κατόρθωμα,
το να καταφέρεις να γίνεις αρχιμαφιόζος
απαιτεί μεγαλύτερες φιλοδοξίες.
Στο τελευταίο κεφάλαιο του εγχειριδίου,
θα σου δείξω πώς, με τις ικανότητές σου στο έγκλημα, θα αποκτήσεις πλούτο,
εξουσία κι επιρροή πέρα απ' τα πιο τρελά σου όνειρα.
Οδηγός σου;
Ο ίδιος ο βασιλιάς της κοκαΐνης, ο Πάμπλο Εσκομπάρ.
Υποτιτλισμός: Νότα Μουζάκη